VGI คว้ารางวัลใหญ่เวที “IFA 2021” 2 ปีซ้อน
VGI คว้ารางวัลใหญ่ระดับสากล “The Most Innovative O2O Solutions for Advertising, Payment and Logistics Platforms” จากเวที “IFA 2021” 2 ปีซ้อน
VGI คว้ารางวัลใหญ่ระดับสากล “The Most Innovative O2O Solutions for Advertising, Payment and Logistics Platforms” จากเวที “IFA 2021” 2 ปีซ้อน
16 มิ.ย. 2564

บริษัท วีจีไอ จำกัด (มหาชน) หรือ VGI ผู้นำการตลาด Offline-to-Online (O2O) โซลูชั่นส์ ก้าวล้ำนำเทรนด์ฝ่าทุกวิกฤต ตอกย้ำการทรานฟอร์มธุรกิจสู่ผู้ให้บริการทางการตลาดอย่างครบวงจรด้วยกลยุทธ์ O2O Solutions ภายใต้อีโคซิสเต็ม (ecosystem) ที่แข็งแกร่ง บนแพลตฟอร์มธุรกิจสื่อโฆษณา ธุรกิจบริการชำระเงิน และธุรกิจโลจิสติกส์ รับรางวัล “The Most Innovative O2O Solutions for Advertising, Payment and Logistics Platforms 2021” ต่อเนื่องเป็นปีที่ 2 จาก International Finance นิตยสารด้านธุรกิจและการเงินชั้นนำของ UK’s International Finance Publications Limited โดยรางวัลดังกล่าวเป็นรางวัลที่มอบให้กับสุดยอดองค์กรชั้นนำที่มีนวัตกรรมล้ำสมัย
นายเนลสัน เหลียง กรรมการผู้อำนวยการใหญ่ VGI เปิดเผยว่า ท่ามกลางความท้าทายจากการแพร่ระบาดของ COVID-19 ในปีที่ผ่านมา ทำให้หลากหลายธุรกิจทั่วโลกต่างได้รับผลกระทบเป็นอย่างมาก แต่จากการปรับเปลี่ยนยุทธศาสตร์ของบริษัทฯ ก้าวสู่การเป็นผู้ให้บริการทางการตลาดในรูปแบบ O2O เป็นเครื่องตอกย้ำความสำเร็จว่ากลุ่มบริษัท VGI ว่ามีความพร้อมในการปรับตัวเพื่อรับมือทุกความท้าทายและการเปลี่ยนแปลงในอนาคต
โดยจะเห็นได้จากผลการดำเนินงานที่โดดเด่นในปี 2563/64 ยังคงสามารถผลักดันทำกำไรสุทธิที่ 980 ล้านบาท ผ่านการผสานความแข็งแกร่งของพันธมิตรในทุกหน่วยธุรกิจจนเกิด Synergy ใหม่ๆ โดยเฉพาะอย่างยิ่งกลุ่มแรบบิทที่เป็นผู้นำด้านดิจิทัลโซลูชั่นส์และธุรกิจโลจิสติกส์โดย Kerry Express บริษัทจัดส่งพัสดุด่วนชั้นนำของประเทศที่ร่วมกันเปิดตัวผลิตภัณฑ์ต่างๆ อย่างต่อเนื่อง
สำหรับการได้รับรางวัล The Most Innovative O2O Solutions for Payment and Logistics Platforms ต่อเนื่องเป็นปีที่ 2 นั้นนับเป็นอีกหนึ่งความภาคภูมิใจของ VGI อีกทั้งยังการันตีการเป็นผู้นำนวัตกรรมที่มี ecosystem ที่สมบูรณ์แบบและได้รับการยอมรับในระดับสากล